### ROMÂNIA

**JUDEŢUL SUCEAVA**

# **MUNICIPIUL CÂMPULUNG MOLDOVENESC**

**PRIMAR**

**Referat de aprobare**

**la proiectul de Hotãrâre privind aprobarea plafonului și a procedurii pentru publicarea listei contribuabililor reprezentând persoane juridice care înregistrează obligaţii fiscale restante la bugetul local al municipiului Câmpulung Moldovenesc**

Conform prevederilor art. 162 alin.(1) din din Legea nr. 207/2015 privind Codul de procedură fiscală, cu modificãrile şi completãrile ulterioare, organele fiscale au obligaţia de a publica pe pagina de internet proprie lista debitorilor persoane juridice care înregistrează obligaţii fiscale restante, precum şi cuantumul acestor obligaţii

Plafonul pentru publicarea listei debitorilor persoane juridice care înregistrează obligaţii fiscale restante se stabilește prin hotărâre a consiliului local, conform art. 162 alin.(2) lit.b).

De asemenea propun aprobarea procedurii de publicare a listei contribuabililor reprezentând persoane juridice care înregistrează obligaţii fiscale restante la bugetul local.Obiectivul proceduri este determinat de stimularea contribuabililor reprezentând persoane juridice la plata obligaţiilor fiscale, creşterea încasărilor bugetare şi evitarea luării unor măsuri de executare silită(poprire, sechestre, etc.).

Astfel, până în ultima zi a primei luni din trimestrul următor celui de raportare se va publica lista debitorilor persoane juridice care înregistrează obligații fiscale restante la bugetul local și lista contribuabililor reprezentând persoane juridice care nu înregistrează obligaţii fiscale restante la bugetul local

Având în vedere prevederile legale, supun spre aprobare acest proiect de hotãrâre.

**PRIMAR,**

**Negură Mihăiţă**